Informácia o postupe pri podávaní žiadosti o dotáciu

Dotáciu možno poskytnúť žiadateľovi na základe písomnej žiadosti o poskytnutie dotácie (ďalej len „žiadosť“) a ním predloženého projektu, alebo žiadosti, ktorá je podaná na základe zadanej úlohy MZV SR.

Žiadosti, vrátane povinných príloh, sa predkladajú ministerstvu do 31.3.2008, pričom rozhodujúci je dátum registrácie v podateľni MZV SR alebo poštovej pečiatky - v prípade žiadostí zasielaných poštou.

	Žiadosti je potrebné zaslať aj v elektronickej forme na e-adresu: anap@foreign.gov.sk.

Každá doručená žiadosť bude zaevidovaná odborom ANAP v osobitnom zozname a bude jej pridelené evidenčné č. podľa poradia vo formáte NN/RRRR.

Žiadateľ dostane prostredníctvom odboru ANAP vyrozumenie o zaevidovaní žiadosti a pridelenom č. neodkladne e-správou, listovou zásielkou, resp. faxom.

Vzor žiadosti a zoznam povinných príloh sú uvedené na internetovej stránke MZV SR.